pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ณัฐพล” รองปลัดดีอีเอส ทำหน้าที่เป็น Congress Chair ในการประชุม APPU Congress plenary สมัยที่ 13 ณ กรุงเทพฯ
วันจันทร์ที่ 29 สิงหาคม 2565
“ณัฐพล” รองปลัดดีอีเอส ทําหน้าที่เป็น Congress Chair ในการประชุม APPU Congress plenary สมัยที่ 13 ณ กรุงเทพฯ
“ณัฐพล” รองปลัดดีอีเอส ทําหน้าที่เป็น Congress Chair ในการประชุม APPU Congress plenary สมัยที่ 13 ณ กรุงเทพฯ
เมื่อวันที่ 29 สิงหาคม 2565 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ทําหน้าที่เป็น Congress Chair ในการประชุม APPU Congress plenary ซึ่งจัดขึ้นระหว่างวันที่ 29 สิงหาคม - 2 กันยายน 2565 ณ โรงแรมแชงกรี-ล่า กรุงเทพฯ ในการนี้ ดร.ณัฐพล ณัฏฐสมบูรณ์ ได้รับการเสนอชื่อเป็น Congress Chair และจีนได้รับการเสนอชื่อเป็น Congress Vice Chair ซึ่งการประชุมในครั้งนี้เป็นการพิจารณาประเด็นสําคัญต่างๆ เกี่ยวกับการ​กําหนดหลักเกณฑ์การให้บริการไปรษณีย์ระหว่างประเทศ รวมถึงวางระเบียบการบริหารงานของสหภาพฯ
สําหรับการประชุมสหภาพไปรษณีย์แห่งเอเชียและแปซิฟิก สมัยที่ 13 นี้ ประเทศไทย โดย กระทรวงดิจิทัลเพื่อเศรษฐกิจและสังคม พร้อมด้วย บริษัท ไปรษณีย์ไทย จํากัด (ปณท) หน่วยงานภายใต้สังกัดกระทรวงดิจิทัลเพื่อเศรษฐกิจและสังคม ได้รับความไว้วางใจ จากสหภาพไปรษณีย์ฯ เป็นประธานสภาบริหาร (Executive Council – EC) ต่อเนื่องเป็นเวลา 4 ปี ทําหน้าที่ กําหนดหลักเกณฑ์การให้บริการไปรษณีย์ระหว่างประเทศ รวมถึงวางระเบียบการบริหารงานของสหภาพฯ ทําให้ประเทศไทยมีบทบาทในการแสดงความร่วมมือและแลกเปลี่ยนข้อคิดเห็นที่เป็นประโยชน์กับประเทศต่างๆ ในภูมิภาค สามารถผลักดันแผนงานต่างๆ เพื่อพัฒนากิจการไปรษณีย์ของไทยและของประเทศสมาชิก รวมทั้งส่งเสริมบทบาทของประเทศไทยในฐานะประเทศที่ตั้งของสํานักงานใหญ่สหภาพฯ มากยิ่งขึ้น ปัจจุบัน มีประเทศสมาชิกทั้งหมด 32 ประเทศ
**********************
รัฐบาลไทย-ข่าวทำเนียบรัฐบาล-นายกรัฐมนตรี ติดตามการแก้ไขปัญหาอาวุธปืนอย่างใกล้ชิด ไม่นิ่งนอนใจ หลังเกิดเหตุเจ้าหน้าที่ขโมยปืนออกไปขาย กำชับทุกหน่วยงานดูแลไม่ให้เกิดการทุจริตทรัพย์สินของรัฐ
วันศุกร์ที่ 21 ตุลาคม 2565
นายกรัฐมนตรี ติดตามการแก้ไขปัญหาอาวุธปืนอย่างใกล้ชิด ไม่นิ่งนอนใจ หลังเกิดเหตุเจ้าหน้าที่ขโมยปืนออกไปขาย กําชับทุกหน่วยงานดูแลไม่ให้เกิดการทุจริตทรัพย์สินของรัฐ
นายกรัฐมนตรี ติดตามการแก้ไขปัญหาอาวุธปืนอย่างใกล้ชิด ไม่นิ่งนอนใจ หลังเกิดเหตุเจ้าหน้าที่ขโมยปืนออกไปขาย กําชับทุกหน่วยงานดูแลไม่ให้เกิดการทุจริตทรัพย์สินของรัฐ
วันที่ 21 ต.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการแก้ไขปัญหาอาวุธปืนอย่างใกล้ชิด ซึ่งล่าสุดที่ได้มีกรณีที่เจ้าหน้าที่ยศดาบตํารวจของ สภ.ปากเกร็ด จังหวัดนนทบุรี ขโมยปืนของ สภ.ปากเกร็ดไปขาย-จํานํา และกระทํามาเป็นเวลาหลายปีนั้น นายกรัฐมนตรี ไม่ได้นิ่งนอนใจ ได้ติดตามและสั่งการเรื่องนี้อย่างใกล้ชิด โดยขณะนี้สามารถจับกุมผู้กระทําผิดได้แล้ว และอยู่ระหว่างการเร่งรัดติดตามอาวุธปืนที่สูญหายกลับมาโดยเร็ว ตามข้อสั่งการของนายกรัฐมนตรี
หลังจากเกิดกรณีดังกล่าว นายกรัฐมนตรีได้กําชับให้สถานีตํารวจทุกแห่งเพิ่มความเข้มงวดในการตรวจสอบและดูแลรักษาอาวุธปืน รวมถึงอาวุธอันตรายอื่นๆของหน่วยงาน และให้มีมาตรการการลงโทษตามกฎหมายให้เด็ดขาด และยังได้กําชับให้ทุกหน่วยงานมีมาตรการป้องกันการทุจริต การขโทยทรัพย์สินของรัฐทุกประเภท
"นายกรัฐมนตรีเน้นย้ําว่าการแก้ไขปัญหาอาวุธปืนเป็นปัญหาสําคัญเร่งด่วนที่ต้องแก้ไข โดยเมื่อไม่นานมานี้ได้มีข้อสั่งการให้หน่วยงานที่เกี่ยวข้องออกมาตรการเพื่อเพิ่มความเข้มงวดในการควบคุมการใช้อาวุธปืนอย่างเป็นระบบ ป้องกันไม่ให้มีการนําปืนไปก่อความรุนแรงกับประชาชน โดยมาตรการต่างๆ ได้ผ่านการอนุมัติของ คณะรัฐมนตรี(ครม.) เมื่อวันที่ 18 ต.ค. 65 ที่ผ่านมา และนายกรัฐมนตรีได้กําชับหน่วยงานที่เกี่ยวข้องให้ดําเนินการทุกมาตรการอย่างเป็นรูปธรรมภายใน 3 เดือน พร้อมกําชับเรื่องดูแลไม่ให้มีการทุจริตจากการใช้ทรัพย์สินของรัฐเด็ดขาด ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-อสม.นราธิวาส รวมพลังจัดงาน “อสม.เดินวิ่ง เรารักนราธิวาส” ส่งเสริมสุขภาพ อสม.และประชาชน
วันเสาร์ที่ 1 ตุลาคม 2565
อสม.นราธิวาส รวมพลังจัดงาน “อสม.เดินวิ่ง เรารักนราธิวาส” ส่งเสริมสุขภาพ อสม.และประชาชน
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดกิจกรรม “อสม.เดินวิ่ง เรารักนราธิวาส” เพื่อขับเคลื่อนงานส่งเสริมสุขภาพให้กับ อสม. และประชาชน พร้อมทั้งระดมทุนในการดูแลสมาชิก อสม. และจัดกิจกรรมสาธารณประโยชน์ เสริมจากที่รัฐบาลและกระทรวง
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดกิจกรรม “อสม.เดินวิ่ง เรารักนราธิวาส” เพื่อขับเคลื่อนงานส่งเสริมสุขภาพให้กับ อสม. และประชาชน พร้อมทั้งระดมทุนในการดูแลสมาชิก อสม. และจัดกิจกรรมสาธารณประโยชน์ เสริมจากที่รัฐบาลและกระทรวงสาธารณสุขจัดให้
วันนี้ (1 ตุลาคม 2565) ที่ สวนสาธารณะเฉลิมพระเกียรติ 6 รอบ พระชนมพรรษา อ.เมือง จ.นราธิวาส นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานกิจกรรม “อสม.เดินวิ่งเรารักนราธิวาส” พร้อมมอบรางวัล อสม. ดีเด่น ระดับเขต และระดับภาค โดยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายสนั่น พงษ์อักษร ผู้ว่าราชการจังหวัดนราธิวาส นพ.พงศ์เกษม ไข่มุกด์ รองปลัดกระทรวงสาธารณสุข นพ.ธงชัย เลิศวิไลรัตนพงศ์ อธิบดีกรมการแพทย์แผนไทยและการแพทย์ทางเลือก คณะผู้บริหารกระทรวงสาธารณสุข นายมะรอนิง ยูนุ๊ ประธานชมรม อสม.จังหวัดนราธิวาส และ อสม. จังหวัดนราธิวาส ร่วมงาน
นายอนุทิน กล่าวว่า อสม.เป็นบุคลากรในระบบปฐมภูมิที่มีส่วนสําคัญในการดูแลสุขภาพประชาชน ทําหน้าที่เป็นหมอคนที่ 1 ในการส่งเสริมสุขภาพ เฝ้าระวังป้องกันและควบคุมโรค ร่วมกับหมอคนที่ 2 และ 3 ตามนโยบาย 3 หมอ รวมถึงช่วยขับเคลื่อนนโยบายต่างๆ ให้เป็นไปตามเป้าหมายของกระทรวงสาธารณสุข จึงต้องเป็นผู้ที่มีสุขภาพร่างกายแข็งแรง เป็นต้นแบบของการสร้างเสริมสุขภาพดี ซึ่งการจัดกิจกรรม “อสม.เดินวิ่ง เรารักนราธิวาส” ครั้งนี้ เป็นส่วนหนึ่งในการขับเคลื่อนงานส่งเสริมสุขภาพ ปรับเปลี่ยนพฤติกรรม ให้กับทั้งตัว อสม.เอง และประชาชน รวมถึงยังเป็นการระดมทุนให้กับชมรม อสม. จ.นราธิวาส ที่มีสมาชิก ประมาณ 8,000 คน เพื่อนําไปใช้เป็นสวัสดิการเกี่ยวกับการรักษาพยาบาล ช่วยเหลือ อสม.ที่ประสบอุทกภัยต่างๆ เพิ่มเติมจากสวัสดิการที่รัฐบาลและกระทรวงสาธารณสุขจัดหาให้ รวมถึงใช้ในการพัฒนาศักยภาพ เพิ่มสมรรถนะการดูแลสุขภาพประชาชนให้ดียิ่งขึ้น และจัดกิจกรรมเพื่อประชาชนตามความเหมาะสม
นายอนุทิน กล่าวต่อว่า กระทรวงสาธารณสุขได้สนับสนุนการดูแล อสม.อย่างต่อเนื่อง ทั้งโครงการ ฌกส.อสม. ที่เป็นสวัสดิการให้กับครอบครัว อสม. เมื่อเสียชีวิต, บัตรสะสมผลงานหรือบัตรสะสมความดีผ่านระบบอิเล็กทรอนิกส์ โดยให้ อสม.ส่งรายงานผ่านแอปพลิเคชัน สมาร์ท อสม. และสะสมแต้มเพื่อนําไปแลกสิทธิประโยชน์ต่างๆ, ส่งเสริมการศึกษาให้กับ อสม. และบุตร 3,000 คน ในหลักสูตรประกาศนียบัตรผู้ช่วยพยาบาล คณะพยาบาลศาสตร์ สถาบัน
พระบรมราชชนก โดยไม่มีค่าใช้จ่ายในการลงทะเบียนตลอดหลักสูตร เพื่อสร้างอาชีพ พัฒนาและยกระดับความรู้ในการดูแลสุขภาพประชาชน นอกจากนี้ ที่ประชุมคณะรัฐมนตรี เมื่อวันที่ 27 กันยายน 2565 ได้มีมติอนุมัติงบกลาง วงเงิน 2,100.61 ล้านบาท ในโครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานเฝ้าระวัง ป้องกัน และควบคุมโรคโควิด 19 ในชุมชน ให้กับ อสม.และ อสส. จํานวน 1,050,306 คน ในอัตรา 500 บาท/คน/เดือน ตั้งแต่เดือน มิถุนายน - กันยายน 2565 รวมเป็น 2,000 บาท/คน เพื่อเป็นขวัญกําลังใจ
********************************** 1 ตุลาคม 2565
รัฐบาลไทย-ข่าวทำเนียบรัฐบาล-“ชัยวุฒิ” หารือ ICDL วางแนวทางส่งเสริม-ยกระดับทักษะด้านดิจิทัลของแรงงานไทย
วันอังคารที่ 13 กันยายน 2565
“ชัยวุฒิ” หารือ ICDL วางแนวทางส่งเสริม-ยกระดับทักษะด้านดิจิทัลของแรงงานไทย
“ชัยวุฒิ” หารือ ICDL วางแนวทางส่งเสริม-ยกระดับทักษะด้านดิจิทัลของแรงงานไทย
เมื่อวันที่13กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ได้ให้การต้อนรับนายDamien O’SullivanประธานบริหารของมูลนิธิICDLแห่งสหภาพยุโรปและคณะในโอกาสเยี่ยมคารวะและพบหารือณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคม
ในโอกาสนี้นายDamien O’Sullivanได้นําเรียนวิสัยทัศน์และแนวทางการดําเนินการของมูลนิธิICDLแก่คณะผู้แทนดศ.ก่อนนายชัยวุฒิฯนายDamienฯและผู้แทนหน่วยงานของดศ.ที่เกี่ยวข้องได้แก่นายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติและนายฉัตรชัยคุณปิติลักษณ์รองผู้อํานวยการสํานักงานส่งเสริมเศรษฐกิจดิจิทัลร่วมหารือโอกาสและแนวทางการสร้างความร่วมมือระหว่างกันเพื่อดําเนินการตามยุทธศาสตร์ที่5การพัฒนากําลังคนให้พร้อมเข้าสู่ยุคเศรษฐกิจและสังคมดิจิทัลของแผนพัฒนาดิจิทัลเพื่อเศรษฐกิจและสังคมของไทยทั้งนี้ที่ประชุมเล็งเห็นถึงความจําเป็นในการส่งเสริมและยกระดับทักษะด้านดิจิทัลและการใช้ประโยชน์จากเทคโนโลยีของแรงงานไทยให้มีความสอดคล้องกันและได้มาตรฐานสากลโดยรมว.ดศ.ได้มอบหมายให้สศด.เป็นผู้ประสานงานหลักของดศ.เพื่อหารือรายละเอียดความร่วมมือกับมูลนิธิICDLต่อไป
*****************
รัฐบาลไทย-ข่าวทำเนียบรัฐบาล-คณะผู้บริหาร กระทรวงดิจิทัลฯ ร่วมเข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน พุทธศักราช 2565 ณ วัดราชโอรสาราม
วันอาทิตย์ที่ 23 ตุลาคม 2565
คณะผู้บริหาร กระทรวงดิจิทัลฯ ร่วมเข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบําเพ็ญพระราชกุศลถวายผ้าพระกฐิน พุทธศักราช 2565 ณ วัดราชโอรสาราม
คณะผู้บริหาร กระทรวงดิจิทัลเพื่อเศรษฐกิจและสังคม ร่วมเข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบําเพ็ญพระราชกุศลถวายผ้าพระกฐิน พุทธศักราช 2565 ณ วัดราชโอรสาราม
เมื่อวันที่22ตุลาคม2565นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมนางอําไพจิตแจ่มใสผู้ช่วยปลัดกระทรวงดิจิทัลเพื่อเศรษฐกิจและสังคมนายสมภพวงศ์วิไลผู้อํานวยการกองบริการดิจิทัลอุตุนิยมวิทยากรมอุตุนิยมวิทยาและนางสาวพลอยรวีเกริกพันธุ์กุลผู้อํานวยการกองขับเคลื่อนดิจิทัลเพื่อเศรษฐกิจสํานักงานคณะกรรมการดิจิทัลเพื่อเศรษฐกิจและสังคมแห่งชาติเป็นผู้แทนกระทรวงดิจิทัลเพื่อเศรษฐกิจและสังคมร่วมเข้าเฝ้ารับเสด็จฯสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีไปในการพระราชพิธีทรงบําเพ็ญพระราชกุศลถวายผ้าพระกฐินพุทธศักราช2565ณวัดราชโอรสาราม
*****************
รัฐบาลไทย-ข่าวทำเนียบรัฐบาล-นายกฯ ขอบคุณความร่วมมือสร้างศูนย์พัฒนาเด็กเล็กแห่งใหม่จังหวัดหนองบัวลำภู พร้อมยกระดับความปลอดภัยในสถานศึกษาและพัฒนาการเรียนการสอนเยาวชนไทย
วันศุกร์ที่ 4 พฤศจิกายน 2565
นายกฯ ขอบคุณความร่วมมือสร้างศูนย์พัฒนาเด็กเล็กแห่งใหม่จังหวัดหนองบัวลําภู พร้อมยกระดับความปลอดภัยในสถานศึกษาและพัฒนาการเรียนการสอนเยาวชนไทย
นายกฯ ขอบคุณความร่วมมือสร้างศูนย์พัฒนาเด็กเล็กแห่งใหม่จังหวัดหนองบัวลําภู พร้อมยกระดับความปลอดภัยในสถานศึกษาและพัฒนาการเรียนการสอนเยาวชนไทย
วันที่ 4 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณความร่วมมือจากหน่วยงานรัฐ ภาคเอกชน และภาคประชาชน ในการสร้างศูนย์พัฒนาเด็กเล็กแห่งใหม่ ทดแทนหลังเดิมที่เกิดเหตุในตําบลอุทัยสวรรค์ จังหวัดหนองบัวลําภู และยินดีอย่างยิ่งที่มีเกษตรกรใจบุญมอบที่ดินสําหรับตั้งศูนย์ฯ แห่งใหม่
นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ได้ลงพื้นที่จังหวัดหนองบัวลําภู และดําเนินการหาพื้นที่สําหรับตั้งศูนย์พัฒนาเด็กเล็กแห่งใหม่ และได้รายงานต่อนายกรัฐมนตรีว่า ในเบื้องต้นนี้ มีภาคเอกชนได้มอบเงินสนับสนุนการก่อสร้าง และมีเกษตรกรในพื้นที่เสนอมอบที่ดิน สปก. จํานวน 1.5 ไร่ สําหรับตั้งศูนย์พัฒนาเด็กเล็กแห่งใหม่ โดยอยู่ห่างจากองค์การบริหารส่วนตําบลอุทัยสวรรค์ประมาณ 200 เมตร ซึ่งสํานักงานปฏิรูปที่ดินเพื่อการเกษตร จังหวัดหนองบัวลําภู กําลังดําเนินการและจะมอบให้กับองค์การบริหารส่วนตําบลอุทัยสวรรค์โดยเร็ว
สําหรับการดําเนินการในระหว่างการก่อสร้างศูนย์ฯ แห่งใหม่ กระทรวงการพัฒนาสังคมฯจะขอใช้พื้นที่ชั่วคราวของโรงเรียนบ้านหนองกุงศรีโพธิ์ศรีสมพร ตําบลอุทัยสวรรค์ เพื่อเป็นห้องเรียน จํานวน 2 ห้อง และห้องพักครู จํานวน 1 ห้อง ซึ่งได้งบประมาณปรับปรุงสถานที่จากองค์การบริหารส่วนจังหวัดหนองบัวลําภู นอกจากนี้ กรมกิจการเด็กและเยาวชนจะได้ประสานสมาคมมอนเตสซอรี่ (Montessori) นําการเรียนการสอนแบบ Montessori ที่เน้นผู้เรียนเป็นสําคัญและให้เด็กได้เรียนรู้อย่างอิสระ มาพัฒนาศักยภาพบุคลากรและเด็กก่อนวัยเรียน ทางด้านการเคหะแห่งชาติจะเข้ามาช่วยตกแต่งห้องเรียนให้มีความเหมาะสมกับการเรียนของเด็ก พร้อมติดตั้งกล้องวงจรปิดเพื่อความความปลอดภัย รวมทั้งสาธารณูปโภคที่สําคัญ ทั้งระบบไฟฟ้าและแสงสว่าง
“นายกรัฐมนตรีขอบคุณมิตรไมตรีของพี่น้องชาวไทยที่ไม่ทอดทิ้งกันในยามที่ประเทศไทยต้องผ่านเหตุการณ์ที่ยากลําบาก ความร่วมแรงร่วมใจทั้งจากภาคเอกชน ภาคประชาชน และหน่วยงานภาครัฐ จะทําให้ประเทศไทยได้ก้าวผ่านเหตุการณ์ร้ายๆ ไปด้วยกันอย่างแข็งแกร่งและสามัคคี ทั้งนี้ รัฐบาลมุ่งมั่น และได้สั่งการให้หน่วยงานที่เกี่ยวข้องในการยกระดับความปลอดภัยในสถานศึกษา ควบคู่กับการพัฒนาการเรียนการสอนของเด็กและเยาวชนให้มีประสิทธิภาพมากขึ้น” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ผู้ช่วยรัฐมนตรีเกษตรฯ เป็นประธานเปิดการประชุมวิชาการนานาชาติ Innovation for Resilient Agriculture
วันพุธที่ 19 ตุลาคม 2565
ผู้ช่วยรัฐมนตรีเกษตรฯ เป็นประธานเปิดการประชุมวิชาการนานาชาติ Innovation for Resilient Agriculture
ผู้ช่วยรัฐมนตรีเกษตรฯ เป็นประธานเปิดการประชุมวิชาการนานาชาติ Innovation for Resilient Agriculture มุ่งใช้นวัตกรรมทางการเกษตรเพื่อปรับปรุงความเป็นอยู่ที่ดีของผู้คนทั่วโลกผ่านความร่วมมือด้านการวิจัยและการแบ่งปันข้อมูล
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เป็นประธานเปิดการประชุมวิชาการนานาชาติ Innovation for Resilient Agriculture ณ ศูนย์ประชุมนานาชาติ โรงแรมดิเอ็มเพรส เชียงใหม่ ซึ่งจัดขึ้นโดยคณะเกษตรศาสตร์ มหาวิทยาลัยเชียงใหม่ โดยมีรองศาสตราจารย์ ดร.วินิตา บุณโยดม รองอธิการบดีมหาวิทยาลัยเชียงใหม่ กล่าวต้อนรับ ผู้ช่วยศาสตราจารย์ ดร.ดรุณี นาพรหม คณบดีคณะเกษตรศาสตร์ กล่าวรายงาน พร้อมด้วยนักวิชาการ นักวิจัย ผู้บริหารจากหน่วยงานภาครัฐและเอกชน เข้าร่วมการประชุม ซึ่งการประชุมดังกล่าวมีวัตถุประสงค์เพื่อแลกเปลี่ยนเรียนรู้เกี่ยวกับการเกษตรทั่วโลกที่กําลังเผชิญกับความท้าทาย การเปลี่ยนแปลงสภาพภูมิอากาศโลก ส่งผลกระทบต่อผลผลิตและความสามารถในการคาดการณ์ ทําให้เกิดความแห้งแล้ง น้ําท่วม สูญเสียสมดุลทางนิเวศวิทยา และการเปลี่ยนแปลงของอุณหภูมิที่ทําให้การผลิตอาหารและการอนุรักษ์ป่าไม้ทําได้ยากขึ้น และจะยิ่งทวีความรุนแรงมากขึ้น ซึ่งส่งผลกระทบอย่างมากต่อการขนส่งและการเคลื่อนย้ายสินค้าเกษตร ผู้คน และแรงงาน ซึ่งอาจก่อให้เกิดความอดอยากและความยากจนทั่วประเทศ จึงมีความจําเป็นอย่างยิ่งที่จะต้องพึ่งพานวัตกรรมทางการเกษตรสามารถบรรเทาผลกระทบด้านลบของความท้าทายเหล่านี้ได้ การลดแรงงาน การอํานวยความสะดวกในการซื้อขาย และการแบ่งปันข้อมูลแบบเรียลไทม์สามารถลดความเสี่ยงของการระบาดใหญ่ได้ ในขณะที่การเพิ่มประสิทธิภาพในการผลิตและการแจกจ่ายอาหารจะทําให้ผู้คนเข้าถึงอาหารได้มากขึ้น
ทั้งนี้ คณะเกษตรศาสตร์ มหาวิทยาลัยเชียงใหม่ ได้เล็งเห็นถึงความสําคัญของนวัตกรรมด้านการเกษตร วิสัยทัศน์ เกษตรกรรมอัจฉริยะเพื่อชีวิตที่ดีขึ้น มุ่งใช้นวัตกรรมทางการเกษตรเพื่อปรับปรุงความเป็นอยู่ที่ดีของผู้คนทั่วโลกผ่านความร่วมมือด้านการวิจัยและการแบ่งปันข้อมูล ดังนั้นการประชุมครั้งนี้จึงมีวัตถุประสงค์เพื่อแลกเปลี่ยนความรู้ แลกเปลี่ยนความคิดเห็น และอภิปรายความเป็นไปได้สู่อนาคตที่ยืดหยุ่นผ่านข้อมูลทางการเกษตร
รัฐบาลไทย-ข่าวทำเนียบรัฐบาล-เปิดมาตรการ “ลดความเหลื่อมล้ำด้านการศึกษา” มุ่งช่วยนักเรียนยากจนและยากจนพิเศษกว่า 1.8 ล้านคน
วันจันทร์ที่ 12 กันยายน 2565
เปิดมาตรการ “ลดความเหลื่อมล้ําด้านการศึกษา” มุ่งช่วยนักเรียนยากจนและยากจนพิเศษกว่า 1.8 ล้านคน
.....
ที่ประชุม ครม. (6 ก.ย. 65) รับทราบ “มาตรการเพื่อลดความเหลื่อมล้ําด้านการศึกษา” ตามที่คณะกรรมการดําเนินการปฏิรูปกฎหมายในระยะเร่งด่วนเสนอ และให้หน่วยงานที่เกี่ยวข้องรับไปพิจารณาดําเนินการต่อ
.
มาตรการดังกล่าว แบ่งเป็นมาตรการสนับสนุนอินเทอร์เน็ต และมาตรการสนับสนุนคอมพิวเตอร์ขนาดพกพาเพื่อการศึกษา โดยทุกมาตรการจะแบ่งออกเป็น 3 ระยะ คือ ระยะเร่งด่วน ระยะกลาง และระยะยาว รวมทั้งมาตรการเพิ่มเติมสําหรับครู
.
ดําเนินการสอดคล้องกับภารกิจของรัฐบาลที่มีเป้าหมายสําคัญเพื่อลดความเหลื่อมล้ําทางการศึกษา มุ่งส่งเสริมให้ประชาชนไทยได้รับการศึกษาอย่างมีคุณภาพ สามารถเรียนออนไลน์ได้อย่างทั่วถึงและเท่าเทียม
.
อ่านเพิ่มเติมคลิกhttps://www.thaigov.go.th/news/contents/details/58957
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ออมสิน จัดโปรเด็ดส่งท้ายปี 65 สินเชื่อบ้าน “กู้ปีนี้ ผ่อนปีหน้า” อัตราดอกเบี้ยต่ำ เฉลี่ย 3 ปี เท่ากับ 2.65% ต่อปี ไม่ต้องชำระเงินงวด 6 เดือนแรก
วันจันทร์ที่ 3 ตุลาคม 2565
ออมสิน จัดโปรเด็ดส่งท้ายปี 65 สินเชื่อบ้าน “กู้ปีนี้ ผ่อนปีหน้า” อัตราดอกเบี้ยต่ํา เฉลี่ย 3 ปี เท่ากับ 2.65% ต่อปี ไม่ต้องชําระเงินงวด 6 เดือนแรก
สินเชื่อบ้าน “กู้ปีนี้ ผ่อนปีหน้า” อัตราดอกเบี้ยเฉลี่ย 3 ปี เท่ากับ 2.65% ต่อปี (ปัจจุบัน MRR ธนาคารออมสิน = 6.245%) พร้อมเงื่อนไขพิเศษ โดย 6 เดือนแรก สามารถเลือกไม่ชําระเงินงวดได้ และหลังจากนั้นเลือกชําระเงินงวดแบบผ่อนต่ําอีก 6 เดือน ล้านละ 3,500 บ./ด.
นายวิทัย รัตนากร ผู้อํานวยการธนาคารออมสิน เปิดเผยว่า จากผลสําเร็จของการจัดสินเชื่อบ้าน “กู้ปีนี้ ผ่อนปีหน้า” ของธนาคาร เมื่อปลายปี 2564 ที่คิดอัตราดอกเบี้ยต่ํา พร้อมทั้งปลอดชําระเงินงวด นาน 6 เดือน ปรากฏว่า จูงใจให้ประชาชนสนใจกู้เพื่อมีที่อยู่อาศัยของตัวเองเป็นจํานวนมาก จนสามารถปล่อยสินเชื่อได้เป็นวงเงินรวมสูงถึง 17,000 ล้านบาท อย่างไรก็ตาม ตลอดระยะเวลาที่ผ่านมาของปี 2565 มีเสียงเรียกร้องอยากให้ธนาคารออมสินจัดโปรโมชันดี ๆ แบบนี้อีก ธนาคารจึงเปิดให้บริการสินเชื่อบ้าน “กู้ปีนี้ ผ่อนปีหน้า” อีกครั้ง หลังจากที่สถานการณ์โควิดเริ่มคลี่คลาย และเริ่มกลับมามีกิจกรรมทางเศรษฐกิจอีกครั้ง เพื่อตอบโจทย์ความต้องการของลูกค้า โดยยังคงให้ทางเลือกในการปลอดชําระเงินงวด เพื่อช่วยลดภาระการผ่อนชําระของผู้กู้
โปรโมชันสินเชื่อบ้าน “กู้ปีนี้ ผ่อนปีหน้า” หลักเกณฑ์เงื่อนไขน่าสนใจสําหรับคนอยากมีบ้าน ทั้งซื้อ/สร้าง/ต่อเติม/ซ่อมแซม หรือต้องการรีไฟแนนซ์มาจากสถาบันการเงินอื่น กรณีทําประกันชีวิตเพื่อประกันสินเชื่อ อัตราดอกเบี้ยปีแรก 1.99% (MRR-4.255% ต่อปี) ปีที่ 2-3 = 2.980% (MRR-3.265% ต่อปี) ปีที่ 4 เป็นต้นไป = 4.995% (MRR-1.250% ต่อปี) คิดเป็นอัตราดอกเบี้ยเฉลี่ย 3 ปี เท่ากับ 2.65% ต่อปี (ปัจจุบัน MRR ธนาคารออมสิน = 6.245%) พร้อมเงื่อนไขพิเศษ โดย 6 เดือนแรก สามารถเลือกไม่ชําระเงินงวดได้ และหลังจากนั้นเลือกชําระเงินงวดแบบผ่อนต่ําอีก 6 เดือน ล้านละ 3,500 บาท/เดือน เพื่อมีเงินเพิ่มสภาพคล่องรองรับค่าใช้จ่ายในชีวิตประจําวัน หรือจะเลือกผ่อนชําระตามเงินงวดปกติก็ได้ นอกจากนี้ ธนาคารยกเว้นค่านิติกรรมสัญญา และค่าบริการสินเชื่อ รวมทั้งฟรีค่าจดจํานอง กรณี Re-Finance วงเงินกู้สินเชื่อเคหะ 1 ล้านบาทขึ้นไป และเลือกดอกเบี้ยแบบฟรีค่าจดจํานอง ซึ่งหลักเกณฑ์และเงื่อนไขเป็นไปตามที่ธนาคารกําหนด
ทั้งนี้ เปิดให้ยื่นกู้ได้ตั้งแต่บัดนี้ จนถึง วันที่ 15 ม.ค. 2566 ที่ธนาคารออมสินทุกสาขาทั่วประเทศ และจัดทํานิติกรรมสัญญาภายในวันที่ 15 ก.พ. 2566
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-​ไทยพร้อมเป็นเจ้าภาพ “APEC 2022” ทุกหน่วยงานขานรับการจัดงานเพื่อต้อนรับผู้นำและผู้แทนทุกเขตเศรษฐกิจ
วันจันทร์ที่ 26 กันยายน 2565
​ไทยพร้อมเป็นเจ้าภาพ “APEC 2022” ทุกหน่วยงานขานรับการจัดงานเพื่อต้อนรับผู้นําและผู้แทนทุกเขตเศรษฐกิจ
เตรียมการฝึกซ้อมแผนแก้ไขปัญหาสถานการณ์วิกฤตและการเผชิญเหตุ จัดเมนูอาหารจากวัตถุดิบที่โดดเด่นจากทุกภูมิภาคของไทย
วันนี้ (26 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยความคืบหน้าการเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพ ปี พ.ศ. 2565 ซึ่งจะมีขึ้นระหว่างวันที่ 18 – 19 พฤศจิกายน 2565 นี้ โดยใช้ศูนย์การประชุมแห่งชาติสิริกิติ์ เป็นสถานที่สําหรับการประชุมหลัก และหอประชุมกองทัพเรือสําหรับงานเลี้ยงอาหารค่ํา (Gala Dinner) อย่างเป็นทางการ สําหรับผู้นําเขตเศรษฐกิจเอเปคและคู่สมรส
โฆษกประจําสํานักนายกรัฐมนตรี กล่าวว่า หน่วยงานที่เกี่ยวข้องของไทยร่วมกันเตรียมความพร้อมสําหรับการเป็นเจ้าภาพจัดการประชุมฯ ของไทยอย่างแข็งขัน โดยด้านการรักษาดูแลความปลอดภัย ทางกองบัญชาการตํารวจนครบาลได้เตรียมความพร้อมให้กับเจ้าหน้าที่ตํารวจ และชุดปฏิบัติการพิเศษ ฝึกซ้อมแผนแก้ไขปัญหาสถานการณ์วิกฤต และการเผชิญเหตุ รองรับการประชุมเอเปค 2565 ในช่วงวันที่วันที่ 16 – 20 กันยายน 2565 ที่ผ่านมา โดยมีการซักซ้อมยุทธวิธีการปฏิบัติต่าง ๆ ในกรุงเทพฯ เพื่อรองรับสถานการณ์ที่อาจจะเกิดขึ้น
ในส่วนของงานเลี้ยงอาหารค่ําอย่างเป็นทางการ สําหรับผู้นําเขตเศรษฐกิจเอเปคและคู่สมรส ซึ่งจะมีขึ้นที่หอประชุมกองทัพเรือ ได้มีการเตรียมการอย่างเหมาะสมและสอดคล้องกับโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model: BCG) ซึ่งเป็นแนวคิดหลักของไทยในการเป็นเจ้าภาพการประชุมฯ พร้อมคัดเลือกวัตถุดิบ และเมนูอาหาร เครื่องดื่มที่มีความเป็นเลิศในรสชาติตามตํารับไทยแท้ มีความสร้างสรรค์ และใช้วัตถุดิบที่โดดเด่นมีคุณภาพจากทุกภูมิภาคของไทย อาทิ ผักออแกนิคจากวิสาหกิจชุมชนทั่วทุกภาคของเมืองไทย ไก่ฟ้าโครงการหลวง กุ้งมังกร 7 สีภูเก็ต ไข่เป็ดไล่ทุ่งเมืองสุพรรณบุรี เกลือเมืองเพชร กุ้งแม่น้ําอยุธยา ไก่บ้านออแกนิคจากนครปฐม ไข่ปลากุเลาแดดเดียวจากปัตตานี เนื้อโคขุนจากสหกรณ์โพนยางคําสกลนคร ข้าวหอมมะลิไทยจากทุ่งกุลาร้องไห้ และยอดกาแฟเมืองน่าน ทั้งนี้ เมนูอาหารจะได้รับการรังสรรค์โดยเชฟชุมพล แจ้งไพร ซึ่งเป็น 1 ใน 9 APEC Presenters นอกจากนี้ ยังมีการนําผลิตภัณฑ์ งานศิลปหัตถกรรมไทย จากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ มาใช้ในการตกแต่งโต๊ะอาหาร ซึ่งจะสะท้อนเอกลักษณ์ความเป็นไทยได้เป็นอย่างดี
“รัฐบาลและหน่วยงานที่เกี่ยวข้องมุ่งมั่นร่วมกันเตรียมความพร้อมประเทศไทยในทุกด้าน สู่การเป็นเจ้าภาพจัดการประชุมเอเปคที่จะมีขึ้นในเดือนพฤศจิกายนนี้ โดยพิจารณาดําเนินการอย่างเหมาะสม สมเกียรติเต็มภาคภูมิ และสอดคล้องกับแนวคิดหลักที่ไทยผลักดันในการเป็นเจ้าภาพ พร้อมทั้งผสมผสาน นําเสนอเอกลักษณ์ความเป็นไทย ผ่านอาหาร เครื่องดื่ม และผลิตภัณฑ์ที่มีชื่อเสียงของไทย ซึ่งจะเป็นโอกาสสําคัญในการประชาสัมพันธ์ของดีประเทศไทยให้เป็นที่รู้จักในเวทีระดับนานาชาติ นอกจากนี้ รัฐบาลคํานึงถึงความปลอดภัยเป็นหลักสําคัญ โดยได้มีการเตรียมแผนรองรับหากเกิดสถานการณ์ที่ไม่คาดคิด และขอให้ประชาชนทุกคนร่วมเป็นเจ้าภาพด้วยมิตรภาพที่ดี เพื่อให้การเป็นเจ้าภาพการประชุมฯ ของไทยจะสําเร็จลุล่วงไปด้วยดี” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม.อนุมัติงบกลาง 212.102 ล้านบาท สนับสนุนมาตรการส่งเสริมการถ่ายทำภาพยนตร์ต่างประเทศในไทย 6 เรื่อง
วันอังคารที่ 20 กันยายน 2565
ครม.อนุมัติงบกลาง 212.102 ล้านบาท สนับสนุนมาตรการส่งเสริมการถ่ายทําภาพยนตร์ต่างประเทศในไทย 6 เรื่อง
ครม.อนุมัติงบกลาง 212.102 ล้านบาท สนับสนุนมาตรการส่งเสริมการถ่ายทําภาพยนตร์ต่างประเทศในไทย 6 เรื่อง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 20 ก.ย. 65 ได้อนุมัติจัดสรรงบประมาณรายจ่ายประจําปี 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าใช้จ่ายในการส่งเสริมการสร้างภาพยนตร์ต่างประเทศในราชอาณาจักร จํานวน 6 เรื่อง เป็นเงินงบประมาณรวม 212.102 ล้านบาท
การขอรับจัดสรรงบประมาณครั้งนี้ เนื่องจากกรมการท่องเที่ยว กระทรวงการท่องเที่ยวและกีฬา ซึ่งเป็นหน่วยงานที่ได้รับมอบหมายในการดูแลการดําเนินมาตรการส่งเสริมการถ่ายทําภาพยนตร์ต่างประเทศในประเทศไทย (Incentive Measures) คงเหลืองบประมาณไม่เพียงพอ เนื่องจากในปี 2565 ได้รับการจัดสรรงบประมาณสําหรับดําเนินโครงการนี้จํานวน 167.612 ล้านบาท โดยวงเงินดังกล่าวได้มีการเบิกจ่ายและผูกพันงบประมาณแล้ว 154.940 ล้านบาท และในไตรมาสที่4/65 อีก 7.957 ล้านบาท จึงคงเหลือเงินในโครงการดังกล่าวเพียง 4.715 ล้านบาท ไม่เพียงพอกับการใช้จ่ายเพื่อคืนเงินตามมาตรการส่งเสริมแก่ผู้ถ่ายทําภาพยนตร์ 6 เรื่อง ที่ต้องใช้งบประมาณทั้งสิ้น 216.818 ล้านบาท จําเป็นต้องขอรับการสนับสนุนเพิ่มเติม
น.ส.ไตรศุลี กล่าวว่า รัฐบาลได้ดําเนินมาตรการส่งเสริมการถ่ายทําภาพยนตร์ต่างประเทศในประเทศไทยมาตั้งแต่ปี 2560 โดยให้สิทธิประโยชน์แก่ผู้สร้างภาพยนตร์ที่เข้ามาลงทุนในประเทศไทยตั้งแต่ 50 ล้านบาทขึ้นไป ในรูปแบบการคืนเงิน (Cash Rebate) ร้อยละ 15-20
ตั้งแต่เริ่มโครงการ ได้มีภาพยนตร์ต่างประเทศเข้ามาถ่ายทําในประเทศไทยแล้ว 43 เรื่อง เกิดรายได้หมุนเวียนในเศรษฐกิจประมาณ 8,560 ล้านบาท ดําเนินการคืนเงิน Cash Rebate แก่ผู้ประกอบการแล้ว 22 เรื่อง รวม 541.497 ล้านบาท ซึ่งนับว่าเป็นมาตรการที่เกิดประโยชน์ต่อประเทศและคุ้มค่า โดยเงินลงทุนจากผู้สร้างภาพยนตร์ทั้งหมดได้กระจ่ายไปยังพื้นที่ต่างๆ ซึ่งเป็นสถานที่ถ่ายทําทั่วประเทศ
ขณะที่ภาพยนตร์ 6 เรื่อง ที่มีการของบประมาณสนับสนุนเพิ่มเติม 212.102 ล้านบาทในครั้งนี้ ดําเนินการถ่ายทําเสร็จในช่วงปี 2564 เป็นภาพยนตร์จาก สหรัฐฯ 4 เรื่อง ฝรั่งเศส 1 เรื่อง และสิงคโปร์ 1 เรื่อง ทั้งหมดมีกําหนดฉายภายในปี 2565 การถ่ายทําทั้ง 6เรื่อง มีการนําเงินเข้ามาใช้จ่ายในประเทศไทย 1,193.84 ล้านบาท มีการจ้างงานทีมงานและบุคลากรที่เกี่ยวข้อง 12,000 คน ส่งผลให้มีเงินหมุนเวียนสร้างผลกระทบต่อเศรษฐกิจอัตราทวีคูณ รวม 2,384 ล้านบาท
รัฐบาลไทย-ข่าวทำเนียบรัฐบาล-​วธ.ประกาศผล 11 สำนักงานวัฒนธรรมจังหวัดดีเด่น ปี 2565
วันพฤหัสบดีที่ 22 กันยายน 2565
​วธ.ประกาศผล 11 สํานักงานวัฒนธรรมจังหวัดดีเด่น ปี 2565
​วธ.ประกาศผล 11 สํานักงานวัฒนธรรมจังหวัดดีเด่น ปี 2565
วธ.ประกาศผล 11 สํานักงานวัฒนธรรมจังหวัดดีเด่น ปี 2565
นายอิทธิพลคุณปลื้ม รัฐมนตรีว่าการกระทรวงวัฒนธรรม (รมว วธ.) กล่าวว่า กระทรวงวัฒนธรรม (วธ.) เป็นองค์กรที่ดําเนินงานด้านศาสนา ศิลปะ และวัฒนธรรม ภายใต้วิสัยทัศน์ “วัฒนธรรมและความคิดสร้างสรรค์ มีบทบาทนําในการพัฒนาเศรษฐกิจและสังคมไทย” โดยมีพันธกิจในการเทิดทูนสถาบันหลักของชาติ สืบสานศิลปวัฒนธรรม และวิถีชีวิตดีงามของสังคมไทย ส่งเสริมเศรษฐกิจวัฒนธรรมเพื่อสร้างคุณค่าทางสังคมและมูลค่าทางเศรษฐกิจ พัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก โดยสํานักงานวัฒนธรรมจังหวัด (สวจ.) ทั่วประเทศมีบทบาทภารกิจหลักในการขับเคลื่อนงานวัฒนธรรมในส่วนภูมิภาค ด้วยการแปลงนโยบายของรัฐบาล และ วธ.ไปสู่การปฏิบัติ รวมทั้งดําเนินงานบูรณาการความร่วมมือจากภาคีเครือข่ายทุกภาคส่วนและการให้บริการประชาชนในพื้นที่ต่าง ๆ ทั่วประเทศ ซึ่งได้ทุ่มเททั้งกําลังกาย สติปัญญา และกําลังทรัพย์ ทําให้ชุมชน สังคม มีความเข้มแข็งในมิติทางวัฒนธรรมและส่งผลให้การดําเนินงานด้านวัฒนธรรมประสบความสําเร็จตามเป้าหมาย
รมว.วธ. กล่าวอีกว่า การคัดเลือกสํานักงานวัฒนธรรมจังหวัดดีเด่น เป็นกิจกรรมที่วธ. ให้ความสําคัญดําเนินงานมาอย่างต่อเนื่องจนถึงปัจจุบัน เพื่อเป็นขวัญกําลังใจ เป็นเกียรติประวัติ และความภาคภูมิใจให้แก่สํานักงานวัฒนธรรมจังหวัด ที่มีความโดดเด่นและความสามารถในการบริหารจัดการองค์กร รวมทั้งเพื่อสร้างขวัญกําลังใจ เสริมแรงจูงใจ ในการปฏิบัติงานของบุคลากรในสํานักงานวัฒนธรรมจังหวัด และประชาสัมพันธ์เผยแพร่ผลงานของสํานักงานวัฒนธรรมจังหวัด โดยผลการคัดเลือกสํานักงานวัฒนธรรมจังหวัดดีเด่น ประจําปีงบประมาณ พ.ศ. 2565 มี 11 จังหวัด ได้แก่ 1. สํานักงานวัฒนธรรมจังหวัดชลบุรี 2. สํานักงานวัฒนธรรมจังหวัดเชียงราย 3. สํานักงานวัฒนธรรมจังหวัดนครราชสีมา 4. สํานักงานวัฒนธรรมจังหวัดปทุมธานี 5. สํานักงานวัฒนธรรมจังหวัดพังงา 6. สํานักงานวัฒนธรรมจังหวัดราชบุรี 7. สํานักงานวัฒนธรรมจังหวัดสุพรรณบุรี 8. สํานักงานวัฒนธรรมจังหวัดสุราษฎร์ธานี 9. สํานักงานวัฒนธรรมจังหวัดหนองคาย 10. สํานักงานวัฒนธรรมจังหวัดหนองบัวลําภู 11. สํานักงานวัฒนธรรมจังหวัดอุดรธานี
ทั้งนี้ สํานักงานวัฒนธรรมจังหวัดดีเด่น ประจําปีงบประมาณ พ.ศ. 2565 จะได้รับโล่รางวัลรัฐมนตรีว่าการกระทรวงวัฒนธรรม ในวันอาทิตย์ที่ 2 ตุลาคม 2565 ณ ห้องแกลลอรี่ ๕ หอศิลป์แห่งชาติ กรุงเทพมหานคร
รัฐบาลไทย-ข่าวทำเนียบรัฐบาล-โฆษกรัฐบาลเผย แหล่งท่องเที่ยวไทย 3 แห่งได้รับเลือกให้เป็นแหล่งท่องเที่ยวยั่งยืน 100 แห่งของโลก ประจำปี 2022
วันศุกร์ที่ 14 ตุลาคม 2565
โฆษกรัฐบาลเผย แหล่งท่องเที่ยวไทย 3 แห่งได้รับเลือกให้เป็นแหล่งท่องเที่ยวยั่งยืน 100 แห่งของโลก ประจําปี 2022
โฆษกรัฐบาลเผย แหล่งท่องเที่ยวไทย 3 แห่งได้รับเลือกให้เป็นแหล่งท่องเที่ยวยั่งยืน 100 แห่งของโลก ประจําปี 2022
วันที่​ 14​ ตุลาคม​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน หรือ อพท. ได้เข้าร่วมพิธีและรับมอบประกาศแหล่งท่องเที่ยวยั่งยืน 100 แห่งของโลก ประจําปี 2022 (Top 100 Destination Sustainability Stories 2022) ณ กรุงเอเธนส์ ประเทศกรีซ ซึ่งจัดโดย Green Destinations Foundation หน่วยงานที่ไม่แสวงหากําไรระดับโลกที่ให้ความสําคัญกับสิ่งแวดล้อมจากประเทศเนเธอร์แลนด์ ร่วมกับหน่วยงานพันธมิตรด้านการท่องเที่ยวจากทั่วโลก ซึ่งในปี 2022 มีแหล่งท่องเที่ยวของไทยที่ได้รับการคัดเลือกให้เป็นแหล่งท่องเที่ยวยั่งยืน 100 แห่งของโลก จํานวน 3 แห่ง ได้แก่ เกาะหมาก จังหวัดตราด, บ้านห้วยปูแกง จังหวัดแม่ฮ่องสอน และวิสาหกิจชุมชนท่องเที่ยวสาปยา จังหวัดชัยนาท
โฆษกประจําสํานักนายกรัฐมนตรี กล่าวเพิ่มเติมว่า ความสําเร็จของทั้ง 3 แหล่งท่องเที่ยวของไทย มาจากนโยบายของรัฐบาล ผ่านการทํางานของ อพท. ซึ่งได้พยายามผลักดันเกาะหมาก จังหวัดตราด ให้เป็นแหล่งท่องเที่ยวคาร์บอนต่ํา หรือ Low Carbon Destination แห่งแรกของไทยมาอย่างต่อเนื่อง ผ่านการประสานความร่วมมือและการมีส่วนร่วมระหว่างชุมชนและหน่วยงานด้านการท่องเที่ยวทั้งภาครัฐและเอกชน นําไปสู่การใช้เทคโนโลยีดิจิทัลและการวิจัยเรื่องการเพิ่มศักยภาพในการดูดซับและกักเก็บคาร์บอนผ่านธรรมชาติ ทั้งนี้ ในส่วนของ บ้านห้วยปูแกง จังหวัดแม่ฮ่องสอน และวิสาหกิจชุมชนท่องเที่ยวสาปยา จังหวัดชัยนาท ได้ให้ความสําคัญกับการท่องเที่ยวโดยชุมชน (Community Based Tourism) มีการพัฒนาทักษะฝีมือให้แก่สมาชิกในชุมชนเรื่องการทําผลิตภัณฑ์ เพื่อนํามาวางจําหน่ายให้กับนักท่องเที่ยว รวมถึงมีการส่งเสริมสภาวะแวดล้อมของแหล่งท่องเที่ยวที่เป็นมิตรต่อสิ่งแวดล้อม เพื่อสร้างประสบการณ์ที่ดีต่อนักท่องเที่ยวและยกระดับคุณภาพชีวิตของสมาชิกในชุมชน
ทั้งนี้ อพท. ได้เสนอชื่อแหล่งท่องเที่ยวดังกล่าว เพื่อให้คณะกรรมการซึ่งเป็นตัวแทนจากหน่วยงานต่าง ๆ ด้านการท่องเที่ยวยั่งยืนจากทั่วโลกพิจารณาตามเกณฑ์สากล และ ได้จัดทํารายงานสถานะการพัฒนาการท่องเที่ยวอย่างยั่งยืนตามเกณฑ์ของ Green Destinations Standard
“ความสําเร็จของการพัฒนาการท่องเที่ยวอย่างยั่งยืนเป็นผลมาจากการทํางานอย่างหนักของทุกหน่วยงาน ทั้งภาครัฐและเอกชน ซึ่งเป็นไปตามวิสัยทัศน์ของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการผลักดันการท่องเที่ยวอย่างยั่งยืนให้เห็นผลอย่างเป็นรูปธรรม ทั้งนี้ การรับรางวัลลักษณะนี้ นอกจากจะเป็นการประชาสัมพันธ์สถานที่ท่องเที่ยวที่ได้รับการรับรองตามมาตรฐานสากลในไทย นักท่องเที่ยวต่างชาติได้รู้จักกับจุดหมายปลายทางของการท่องเที่ยวที่มีคุณภาพและใส่ใจต่อสิ่งแวดล้อม ยังเป็นโอกาสประชาสัมพันธ์ในเวทีระหว่างประเทศว่าไทยให้ความสําคัญกับแนวคิดเพื่อรักษา และคงความสมดุลแก่สิ่งแวดล้อม ซึ่งเป็นความท้าทายสําคัญที่ทั่วโลกกําลังเผชิญ” นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาลเตือนร้านธงฟ้า อย่าฉวยโอกาสจากโครงการบัตรสวัสดิการแห่งรัฐ ตรวจพบดำเนินคดีตามกฎหมายทันที
วันอังคารที่ 6 กันยายน 2565
รองโฆษกรัฐบาลเตือนร้านธงฟ้า อย่าฉวยโอกาสจากโครงการบัตรสวัสดิการแห่งรัฐ ตรวจพบดําเนินคดีตามกฎหมายทันที
รองโฆษกรัฐบาลเตือนร้านธงฟ้า อย่าฉวยโอกาสจากโครงการบัตรสวัสดิการแห่งรัฐ ตรวจพบดําเนินคดีตามกฎหมายทันที
วันนี้ (6 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงกรณีร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้า) บางแห่ง ที่มีพฤติกรรมที่เอาเปรียบผู้บริโภค ทั้งนี้ กรมการค้าภายใน กระทรวงพาณิชย์ได้ติดตามตรวจสอบร้านธงฟ้าที่ถูกร้องเรียน และได้มีการเพิกถอนสิทธิร้านธงฟ้าไปแล้ว รวมทั้งสิ้น 121 ราย ผลการตรวจสอบพบการกระทําผิด ส่วนใหญ่มีพฤติกรรมรับแลกวงเงินในบัตรสวัสดิการแห่งรัฐเป็นเงินสด คิดค่าบริการกับลูกค้าที่ชําระค่าสินค้าด้วยบัตรสวัสดิการแห่งรัฐ (หักหัวคิว) จําหน่ายสินค้าให้ผู้ใช้สิทธิคนละครึ่งในราคาสูงกว่าลูกค้าที่ชําระด้วยเงินสด และไม่ปิดป้ายแสดงราคาจําหน่ายสินค้า
นางสาวรัชดาฯ ย้ําเตือน หากพบหลักฐานว่าร้านค้าใดจําหน่ายสินค้าราคาแพงเกินสมควร กระทรวงพาณิชย์จะดําเนินคดี ตามมาตรา 29 มีโทษจําคุกไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ หากไม่ปิดป้ายแสดงราคา จําหน่าย มีโทษปรับไม่เกิน 1 หมื่นบาท พร้อมกับฝากถึงร้านค้าที่เข้าร่วมโครงการฯ อย่าได้มีพฤติกรรมเอาเปรียบผู้บริโภค เพราะหากถูกร้องเรียนและตรวจสอบพบว่าเป็นการกระทําความผิดตามกฎหมายว่าด้วยราคาสินค้าและบริการจะถูกดําเนินคดีตามกฎหมายทันที ทั้งนี้ หากเป็นร้านธงฟ้าจะถูกเพิกถอนสิทธิการเป็นร้านธงฟ้าราคาประหยัดพัฒนาเศรษฐกิจท้องถิ่น และถูกตัดสิทธิการรับชําระเงินจากบัตรสวัสดิการแห่งรัฐ
"หากประชาชนพบเห็นร้านค้ามีพฤติกรรมที่เอาเปรียบผู้บริโภค หรือทําผิดหลักเกณฑ์และเงื่อนไขต่าง ๆ สามารถร้องเรียนได้ที่สายด่วนกรมการค้าภายใน 1569 หรือสํานักงานพาณิชย์จังหวัดทั่วประเทศ รวมถึงแจ้งเบาะแสการกระทําผิดผ่านช่องทางการส่งไปรษณีย์ลงทะเบียน ถึง “สํานักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพมหานคร 10400” หรือส่งไปรษณีย์อิเล็กทรอนิกส์ (อีเมล์) มายัง [emailprotected] " นางสาวรัชดาฯ กล่าว
..............................
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมกิจกรรมวันต่อต้านคอร์รัปชัน ประจำปี 2565
วันอังคารที่ 6 กันยายน 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมกิจกรรมวันต่อต้านคอร์รัปชัน ประจําปี 2565
ภายใต้แนวคิด “ผู้นํา...กับการปราบโกง” ในวันที่ 6 กันยายน 2565 ณ ลานเวทีใหญ่ ชั้น M สถานีกลางบางซื่อ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทนกระทรวงคมนาคมเข้าร่วมกิจกรรมวันต่อต้านคอร์รัปชัน ประจําปี 2565 ภายใต้แนวคิด “ผู้นํา...กับการปราบโกง” โดยมี นายวิเชียร พงศธร ประธานองค์กรต่อต้านคอร์รัปชัน (ประเทศไทย) กล่าวเปิดงาน ภายในงานประกอบด้วย นิทรรศการ และการเสวนาแลกเปลี่ยนความคิดเห็น โดยนายอาคม เติมพิทยาไพสิฐ รัฐมนตรีว่าการกระทรวงการคลัง นายชัชชาติ สิทธิพันธุ์ ผู้ว่าราชการกรุงเทพมหานคร นายณรงค์ วุ่นซิ้ว ผู้ว่าราชการจังหวัดภูเก็ต พร้อมผู้นําระดับจังหวัดและท้องถิ่น ร่วมเสวนาแสดงพลังและสร้างโอกาสความร่วมมือในการต่อต้านคอร์รัปชัน ในวันที่ 6 กันยายน 2565 ณ ลานเวทีใหญ่ ชั้น M สถานีกลางบางซื่อ
นายวิรัช พิมพะนิตย์ กล่าวว่า องค์กรต่อต้านคอร์รัปชัน (ประเทศไทย) หรือ ACT ได้กําหนดให้วันที่ 6 กันยายนของทุกปีเป็น “วันต่อต้านคอร์รัปชัน” โดยมีพันธกิจสําคัญในการสร้างการรับรู้ กระตุ้นให้คนในสังคมเล็งเห็นถึงปัญหาคอร์รัปชันที่เกิดขึ้นในประเทศ เพื่อสร้างความร่วมมือในการช่วยขจัดปัญหาคอร์รัปชันให้หมดไปโดยได้จัดกิจกรรมต่อต้านคอร์รัปชันมาอย่างต่อเนื่องตั้งแต่ปี 2554 สําหรับกิจกรรมในปีนี้จัดขึ้นภายใต้แนวคิด “ผู้นํา.. กับการปราบโกง” โดยเห็นว่า ผู้นํา คือ คนสําคัญที่มีบทบาทในการปราบคอร์รัปชันทุกรูปแบบ ต้องกล้าตัดสินใจ กล้าทําเป็นตัวอย่าง สร้างความโปร่งใส ไร้คอร์รัปชันในทุกที่ และสร้างแรงบันดาลใจให้ผู้ใต้บังคับบัญชาในทุกระดับชั้นมาร่วมกันต้านโกง ขณะเดียวกันประชาชนคือพลังสําคัญที่จะทําให้การต่อต้านคอร์รัปชันเกิดขึ้นจริงในทุกระดับ องค์กรต่อต้านคอร์รัปชันฯ ได้เปิดเวทีให้ผู้นําตั้งแต่ระดับท้องถิ่น จังหวัด และระดับชาติมีโอกาสมาร่วมเสวนาแลกเปลี่ยนแนวคิดประสบการณ์ในการปราบโกง
ในโอกาสนี้ ขอเชิญชวนองค์กรภาครัฐและประชาชนเข้ามาเป็นส่วนหนึ่งของการปราบโกง เพื่อให้การคอร์รัปชันในประเทศให้หมดสิ้น พร้อมปลุกพลังคนไทยตื่นรู้สู้โกง ด้วยการเข้าใช้งานทาง http://actai.co ซึ่งเป็นแหล่งรวมข้อมูลการจัดซื้อจัดจ้างภาครัฐ ที่ช่วยวิเคราะห์ความเสี่ยงจากพฤติกรรมการเสนอราคาในกระบวนการจัดซื้อจัดจ้าง เพื่อส่งเสริมความโปร่งใส นําไปใช้เป็นอาวุธในการต้านโกงที่ทุกคนสามารถเข้าถึงได้อย่างสะดวก และสามารถใช้ร่วมกับกลไก Strong, ต้องแฉ, ปฏิบัติการหมาเฝ้าบ้าน และแพลตฟอร์มใหม่ ๆ ที่อยู่ระหว่างกระบวนการพัฒนา พร้อมทั้งการใช้กลไกข้อตกลงคุณธรรมและโครงการความโปร่งใสในการก่อสร้างภาครัฐในกระบวนการสร้างความร่วมมือของประชาชนด้านการจัดซื้อจัดจ้างภาครัฐเพื่อขยายผลให้มีการติดตามตรวจสอบหน่วยงานรัฐ เพื่อลดปัญหาคอร์รัปชันให้หมดไปจากประเทศไทย
รัฐบาลไทย-ข่าวทำเนียบรัฐบาล-"ทิพานัน" แจ้งข่าวประชาชนถูกเรียกเป็นพยานคดีทุจริต "เราเที่ยวด้วยกัน"  ให้ติดต่อสถานีตำรวจเจ้าของคดีก่อน
วันอาทิตย์ที่ 11 กันยายน 2565
"ทิพานัน" แจ้งข่าวประชาชนถูกเรียกเป็นพยานคดีทุจริต "เราเที่ยวด้วยกัน"  ให้ติดต่อสถานีตํารวจเจ้าของคดีก่อน
"ทิพานัน" แจ้งข่าวประชาชนถูกเรียกเป็นพยานคดีทุจริต "เราเที่ยวด้วยกัน"  ให้ติดต่อสถานีตํารวจเจ้าของคดีก่อน เพื่อขอให้ปากคําใกล้บ้าน  ย้ําคดีเดียวไม่เกี่ยวกับคดีอื่น ยันรัฐบาลเข้มปราบทุจริตโครงการรัฐ  ชี้นโยบายดีต้องมีความซื่อสัตย์ทั้งระบบ
วันนี้ 11 ก.ย. ุ65 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลมีนโยบายในการปราบปรามการทุจริตโครงการรัฐ พร้อมเปิดศูนย์ปราบปรามอาชญากรรมทางเทคโนโลยีและสารสนเทศ โดยได้ดําเนินการอย่างจริงจังและเข้มข้น เพื่อไม่ให้เม็ดเงินงบประมาณของประเทศเกิดการรั่วไหลนั้น พบว่าการดําเนินโครงการเราเที่ยวด้วยกัน ระยะที่ผ่านมา ช่วงวันที่ 1 ก.ย. 64 - 1 ม.ค. 65 มีการดําเนินคดีอาญากับผู้ทุจริตโครงการเราเที่ยวด้วยกันแล้ว 323 คดี
น.ส. ทิพานัน กล่าวว่า ในการดําเนินการเอาผิดกับผู้ทุจริตได้นั้น อาจมีกรณีที่ต้องขอข้อมูลจากผู้ใช้สิทธิโครงการเป็นพยานในคดี หากโรงแรมหรือที่พักที่เข้าไปใช้สิทธินั้นมีการทุจริต โดยประชาชนที่ได้รับหมายเรียกให้ไปเป็นพยานในคดีทุจริตโครงการเราเที่ยวด้วยกัน ซึ่งอาจอยู่ในพื้นที่ห่างไกลจากสถานีตํารวจภูธรเจ้าของคดีนั้น เช่น ต้องเดินทางข้ามจังหวัด ก็ขอให้ประชาชนรีบติดต่อสถานีตํารวจตามหมายเรียก เพื่อขอคําแนะนํา และแจ้งถึงปัญหาการเดินทางในการไปเป็นพยานในโครงการเราเที่ยวด้วยกัน และขอให้ปากคํากับพนักงานสอบสวนที่สถานีตํารวจภูธร หรือสถานีตํารวจนครบาลในพื้นที่ที่ตนเองพักอาศัยอยู่ จากนั้นสถานีตํารวจที่ท่านให้ปากคํา จะรวบรวมข้อมูลส่งไปยังศูนย์ปราบปรามอาชญากรรมทางเทคโนโลยีสารสนเทศเพื่อส่งต่อไปยังสถานีตํารวจเจ้าของคดีนั้นๆ ต่อไป
“รัฐบาลมีความห่วงใยพี่น้องประชาชนจะได้รับผลกระทบ ดังนั้นจึงขอประชาสัมพันธ์ให้เกิดความเข้าใจ ให้รีบติดต่อสถานีตํารวจเจ้าของคดีก่อนเดินทางไปพบพนักงานสอบสวน เพื่อไม่ให้เสียเวลาและค่าใช้จ่ายในการเดินทางไปเป็นพยาน สําหรับคดีทุจริตโครงการเที่ยวด้วยกันคดีเดียวเท่านั้น ไม่เกี่ยวกับคดีอื่นๆ”น.ส.ทิพานัน กล่าว
น.ส.ทิพานัน กล่าวว่า ประชาชนให้ความสนใจโครงการเราเที่ยวด้วยกัน เฟส 4 ส่วนต่อขยาย ที่รัฐบาลเปิดให้ลงทะเบียน จองโรงแรม-ที่พักจํานวนสิทธิ 1.5 ล้านสิทธิโดยมียอดผู้ลงทะเบียนจองสิทธิที่พัก-โรงแรม เต็ม 1.5 ล้านสิทธิแล้วเมื่อวันที่ 1 กันยายน 2565 ที่ผ่านมา สะท้อนศักยภาพของโครงการที่ช่วยกระตุ้นการใช้จ่ายภาคประชาชน ผ่านการท่องเที่ยวภายในประเทศ ช่วยเพิ่มสภาพคล่องให้ ผู้ประกอบการธุรกิจโรงแรมและธุรกิจที่เกี่ยวเนื่อง สนับสนุนการสร้างงานและฟื้นฟูเศรษฐกิจของประเทศ โดยผลสํารวจของสมาคมโรงแรมไทย ร่วมกับธนาคารแห่งประเทศไทย (ธปท.) พบว่า อัตราการเข้าพักเดือนสิงหาคม 2565 เฉลี่ยอยู่ที่ 48% เพิ่มขึ้นจากเดือนก่อน และเพิ่มขึ้นจากเดือนเดียวกันของปีก่อน ขณะที่โรงแรมที่มีรายได้กลับมาเกิน 50% มีสัดส่วนเพิ่มขึ้นจากกลุ่มโรงแรมมากกว่า 4 ดาวเป็นหลัก
“รัฐบาลพยายามแสวงหามาตรการต่างๆ เพื่อบรรเทาความเดือดร้อนและช่วยเหลือพี่น้องประชาชนให้ครอบคลุมทั่วถึงทุกกลุ่ม โครงการต่างๆ ที่ประชาชนพึงพอใจ แก้ไขปัญหาตรงจุดเป็นผลสําเร็จได้ จําเป็นต้องอาศัยความซื่อสัตย์และสุจริตของทุกฝ่ายและทั้งระบบ เพื่อประโยชน์ของพี่น้องประชาชนและประเทศชาติอย่างแท้จริง”น.ส.ทิพานัน กล่าว
รัฐบาลไทย-ข่าวทำเนียบรัฐบาล-อนุมัติกฎหมายเพิ่มการดึงดูดชาวต่างชาติศักยภาพสูงสู่ไทย
วันจันทร์ที่ 31 ตุลาคม 2565
อนุมัติกฎหมายเพิ่มการดึงดูดชาวต่างชาติศักยภาพสูงสู่ไทย
วันเสาร์ที่ 29 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นเศรษฐกิจและการลงทุนภายในประเทศผ่านการดึงดูดชาวต่างชาติศักยภาพสูงให้เข้ามาสู่ประเท
ศไทยอย่างต่อเนื่องโดยอนุมัติหลักการร่างกฎกระทรวงซึ่งกําหนดให้ชาวต่างชาติศักยภาพสูงสามารถได้มาซึ่งที่ดินเพื่ออยู่อาศัยสํา
หรับตนเองได้ไม่เกิน 1 ไร่ ภายในเขต กทม. เมืองพัทยา หรือเขตที่อยู่อาศัยตามกฎหมายว่าด้วยการผังเมือง
ภายใต้เงื่อนไข คือจะต้องเป็นชาวต่างชาติศักยภาพสูงใน 4 กลุ่ม ได้แก่ กลุ่มประชากรโลกผู้มีความมั่งคั่งสูง
กลุ่มผู้เกษียณอายุจากต่างประเทศ กลุ่มที่ต้องการทํางานจากประเทศไทย และกลุ่มผู้มีทักษะเชี่ยวชาญพิเศษ
ต้องมีเงินลงทุนในธุรกิจหรือกิจการประเภทหนึ่งประเภทใด ไม่ต่ํากว่า 40 ล้านบาท
และดํารงการลงทุนไว้ไม่น้อยกว่า 3 ปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จังหวัดปัตตานี จัดพิธีมอบเงินพระราชทานเงินขวัญถุงกองทุนแม่ของแผ่นดิน ประจำปี 2564 -2565 ย้ำ มุ่งใช้พลังชุมชนป้องกันและแก้ไขปัญหายาเสพติดในชุมชน
วันพุธที่ 12 ตุลาคม 2565
จังหวัดปัตตานี จัดพิธีมอบเงินพระราชทานเงินขวัญถุงกองทุนแม่ของแผ่นดิน ประจําปี 2564 -2565 ย้ํา มุ่งใช้พลังชุมชนป้องกันและแก้ไขปัญหายาเสพติดในชุมชน
จังหวัดปัตตานี จัดพิธีมอบเงินพระราชทานเงินขวัญถุงกองทุนแม่ของแผ่นดิน ประจําปี 2564 -2565 ย้ํา มุ่งใช้พลังชุมชนป้องกันและแก้ไขปัญหายาเสพติดในชุมชน
เมื่อวันที่ 11 ต.ค. 65 ณ ห้องประชุมชั้น 3 อุทยานการเรียนรู้ TK PARK ปัตตานี นายณัฐกฤช สิทธิโอสถ รองผู้ว่าราชการจังหวัดปัตตานี เป็นประธานในพิธีฯ มอบเงินพระราชทานเงินขวัญถุงกองทุนแม่ของแผ่นดินจังหวัดปัตตานีให้แก่หมู่บ้านและชุมชนกองทุนแม่ของแผ่นดินประจําปี 2564 - 2565 จํานวน 27 กองทุน โดยมี นายธีรวิทย์ กู้เกียรติ พัฒนาการจังหวัดปัตตานี หัวหน้าส่วนราชการ นายอําเภอ พัฒนาการอําเภอ ทุกอําเภอ ข้าราชการ เจ้าหน้าที่ และเครือข่ายกองทุนแม่ของแผ่นดินจังหวัดปัตตานี ร่วมพิธี
โอกาสนี้ นายณัฐกฤช สิทธิโอสถ รองผู้ว่าราชการจังหวัดปัตตานี มอบเงินพระราชทานเงินขวัญถุงฯ และมอบพระฉายาลักษณ์พระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สําหรับหมู่บ้านกองทุนแม่ของแผ่นดิน ประจําปี 2564-2565 ให้แก่ประธานและผู้แทนกองทุนแม่ของแผ่นดินจังหวัดปัตตานี จากอําเภอต่าง ๆ ในพื้นที่ และเป็นประธานพิธีปล่อยขบวนรถแห่เงินพระราชทานขวัญถุงกองทุนแม่ของแผ่นดินฯ ไปยังที่ทําการกองทุนฯ ในหมู่บ้าน/ชุมชน
นายณัฐกฤช สิทธิโอสถ รองผู้ว่าราชการจังหวัดปัตตานี กล่าวว่า การจัดพิธีในวันนี้ เพื่อส่งเสริมให้หมู่บ้าน/ชุมชนกองทุนแม่ของแผ่นดิน สามารถขับเคลื่อนการป้องกันและแก้ไขปัญหายาเสพติดในชุมชน โดยกองทุนแม่ของแผ่นดิน เป็นน้ําพระราชหฤทัยของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมุ่งเน้นยุทธศาสตร์ “รู้ รัก สามัคคี” เพื่อให้พสกนิกรพึ่งพาความเข้มแข็งของตนเองในการร่วมกันขจัดภัยยาเสพติดบนพื้นฐานการให้อภัยทางสังคม ความรู้รักสามัคคีและการสร้างความสมานฉันท์ เพื่อร่วมกันเอาชนะปัญหาต่าง ๆ ซึ่งกองทุนแม่ของแผ่นดินสามารถฟื้นฟูหมู่บ้าน/ชุมชนที่อ่อนแอให้กลายเป็นหมู่บ้าน/ชุมชนเข้มแข็ง ด้วยการมีส่วนร่วมของคนในชุมชนที่ทุ่มเทแรงกาย แรงใจ ในการแก้ไขปัญหาและต่อยอดการพัฒนาไปสู่ด้านต่าง ๆ เช่น วัฒนธรรมท้องถิ่น เศรษฐกิจพอเพียง การพัฒนาคุณภาพชีวิต
"เงินพระราชทานขวัญถุงกองทุนแม่ของแผ่นดิน ได้นําความปลื้มปิติยินดีอย่างหาที่สุดมิได้และสร้างขวัญกําลังใจให้ประชาชนในหมู่บ้านและชุมชน ในการร่วมพัฒนากลไกในพื้นที่ให้เป็นพลังแผ่นดินในการต่อสู้กับยาเสพติดและเสริมสร้างความเข้มแข็งกองทุนแม่ของแผ่นดิน ซึ่งเป็นกลยุทธ์พระราชทานของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยมีพระประสงค์ให้นําเงินขวัญถุงพระราชทานไปต่อยอดเพิ่มพูนและใช้ประโยชน์ในกิจกรรมต่าง ๆ เพื่อป้องกันและแก้ไขปัญหายาเสพติดในชุมชนอย่างยั่งยืน" รอง ผวจ.ปัตตานี กล่าวย้ํา
นายณัฐกฤช สิทธิโอสถ รองผู้ว่าราชการจังหวัดปัตตานี กล่าวเพิ่มเติมว่า จังหวัดปัตตานี จะน้อมนําพระราชปณิธานในการแก้ไขปัญหายาเสพติด มาขับเคลื่อนผ่านกลไกที่เกี่ยวข้องอย่างเต็มกําลังความสามารถ พร้อมทั้งนํานโยบายของรัฐบาลและกระทรวงมหาดไทย ประกาศสงครามกับยาเสพติดในพื้นที่ ทั้งมาตรการป้องกัน ปราบปราม และบําบัดรักษา พร้อมทั้งมุ่งใช้พลังชุมชนป้องกันและแก้ไขปัญหายาเสพติดในชุมชน เพื่อให้พี่น้องประชาชนมีความปลอดภัย เกิดสวัสดิภาพ และเกิดความสุขที่ยั่งยืนในพื้นที่ตลอดไป
รัฐบาลไทย-ข่าวทำเนียบรัฐบาล-การประชุมคณะทำงานโฆษกกระทรวงอุตสาหกรรม
วันอังคารที่ 20 กันยายน 2565
การประชุมคณะทํางานโฆษกกระทรวงอุตสาหกรรม
การประชุมคณะทํางานโฆษกกระทรวงอุตสาหกรรม
วันนี้ (20 กันยายน 2565) นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานการประชุมคณะทํางานโฆษกกระทรวงอุตสาหกรรม โดยที่ประชุมได้นําเสนอแนวทางการจัดทําข่าวประชาสัมพันธ์ ปี 2566 และแนวทางการปฏิบัติงานด้านการสร้างความรับรู้ความเข้าใจแก่ประชาชน (ID IA IR Chat) ปี 2566 โดยมีนายภาสกร ชัยรัตน์ รองอธิบดีกรมส่งเสริมอุตสาหกรรม และคณะทํางานฯ ของกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดทองนพคุณ เพื่อสืบทอดพระพุทธศาสนา
วันศุกร์ที่ 28 ตุลาคม 2565
กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดทองนพคุณ เพื่อสืบทอดพระพุทธศาสนา
กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดทองนพคุณ เพื่อสืบทอดพระพุทธศาสนา
วันนี้ (28 ตุลาคม 2565) เวลา 10.29 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีถวายผ้าพระกฐินพระราชทานของกระทรวงอุตสาหกรรม ประจําปีพุทธศักราช 2565 ณ วัดทองนพคุณ แขวงคลองสาน เขตคลองสาน กรุงเทพฯ โดยมี นายณัฐพล รังสิตพล ปลัดกระทรวงอุตสาหกรรม คณะผู้บริหาร ข้าราชการและพนักงานของกระทรวงอุตสาหกรรม ตลอดจนประชาชนผู้มีจิตศรัทธาร่วมบริจาคจตุปัจจัยทําบุญ และร่วมเป็นเจ้าภาพพิธีถวายผ้าพระกฐินพระราชทาน โดยมียอดกฐินเพื่อถวายพระภิกษุ สามเณร และถวายจตุปัจจัยบํารุงพระอารามหลวง จํานวนทั้งสิ้น 10,239,999 บาท
พร้อมกันนี้ กระทรวงอุตสาหกรรม ได้มอบเงินสนับสนุนการศึกษาพระภิกษุสามเณรและองค์กรสาธารณประโยชน์เพื่อพระพุทธศาสนา จํานวน 2 ทุน ๆ ละ 300,000 บาท ได้แก่ โรงเรียนวัดทองนพคุณ และโรงเรียนพระปริยัติธรรม
การทอดกฐินเป็นประเพณีที่พุทธศาสนิกชน ได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จําพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่เจริญวัฒนาสถาพรสืบไป
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร แจกถุงยังชีพ และให้กำลังใจประชาชนที่ได้รับผลกระทบน้ำท่วม ในพื้นที่เขตหนองจอก ย้ำรัฐบาลจะทำงานอย่างเต็มที่ เพื่อบรรเทาความเดือดร้อนให้กับประชาชน
วันพุธที่ 14 กันยายน 2565
รองนายกฯ พล.อ.ประวิตร แจกถุงยังชีพ และให้กําลังใจประชาชนที่ได้รับผลกระทบน้ําท่วม ในพื้นที่เขตหนองจอก ย้ํารัฐบาลจะทํางานอย่างเต็มที่ เพื่อบรรเทาความเดือดร้อนให้กับประชาชน
รองนายกฯ พล.อ.ประวิตร แจกถุงยังชีพ และให้กําลังใจประชาชนที่ได้รับผลกระทบน้ําท่วม ในพื้นที่เขตหนองจอก ย้ํารัฐบาลจะทํางานอย่างเต็มที่ เพื่อบรรเทาความเดือดร้อนให้กับประชาชน ขอให้ประชาชนเชื่อมั่นการทํางานของรัฐบาล
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (14 กันยายน 2565) เวลา 16.20 น. ณ วัดวิบูลย์ธรรมาราม เขตหนองจอก กรุงเทพมหานคร พลเอก ประวิตร วงษ์สุวรรณ รองนายกรัฐมนตรี พร้อมด้วย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม นายชัชชาติ สิทธิพันธุ์ ผู้ว่าราชการกรุงเทพมหานคร เดินทางไปแจกถุงยังชีพช่วยเหลือน้ําท่วมแก่ประชาชนในพื้นที่ แขวงลําต้อยติ่ง เขตหนองจอก กรุงเทพมหานคร พร้อมให้กําลังใจประชาชนที่ได้รับผลกระทบ
รองนายกรัฐมนตรีกล่าวว่า วันนี้ได้มีโอกาสมาเยี่ยมเยียนพี่น้องประชาชนที่ได้รับผลกระทบจากฝนตกหนักอย่างต่อเนื่อง ทําให้เกิดน้ําท่วมขังในหลายพื้นที่โดยเฉพาะพื้นที่เขตกรุงเทพมหานคร และพื้นที่โดยรอบ ยืนยันว่ารัฐบาลมีความห่วงใยประชาชนทุกคน ทุกพื้นที่ ไม่นิ่งนอนใจในการแก้ไขปัญหาน้ําท่วมขัง ซึ่งขณะนี้ได้มีการติดตั้งเครื่องสูบน้ําทั้งในพื้นที่และนอกพื้นที่ รวมจํานวน 18 ตัว เพื่อเร่งสูบน้ําออกจากพื้นที่และลดผลกระทบของประชาชนโดยเร็วที่สุด รวมทั้งเพื่อป้องกันไม่ให้น้ําเข้าไปในเขตพื้นที่อื่น ๆ ของกรุงเทพมหานครด้วย
รองนายกรัฐมนตรีเน้นย้ําขอให้ประชาชนเชื่อมั่นในการทํางานของรัฐบาล ภายใต้การนําของ พลเอก ประยุทธ์ จันทร์โอชา รวมทั้งการทํางานของกรุงเทพมหานคร ที่สามารถทํางานร่วมกันเพื่อประโยชน์แก่ประชาชนทุกคน ทั้งนี้ ขอขอบคุณเจ้าหน้าที่ทุกคนที่ร่วมแรงร่วมใจทํางานเพื่อช่วยเหลือ และบรรเทาความเดือดร้อนให้กับประชาชนที่ได้รับผลกระทบจากน้ําท่วมในครั้งนี้ พร้อมกําชับให้เจ้าหน้าที่ทุกคนร่วมกันทํางานเพื่อประชาชน เพื่อให้ประชาชนได้อยู่ดีกินดี พร้อมขอให้พี่น้องประชาชนร่วมกันสนับสนุนให้รัฐบาลและทุกหน่วยงาน สามารถทํางานให้กับประชาชนอย่างสําเร็จลุล่วงไปด้วยดี ทั้งนี้ ขอให้ประชาชนปลอดภัยจากภัยอันตรายทั้งปวงโดยเฉพาะโควิด-19 จะได้ช่วยกันผนึกกําลังในการพัฒนาประเทศให้เจริญรุ่งเรืองและมั่นคงตลอดไป.
รัฐบาลไทย-ข่าวทำเนียบรัฐบาล-บังคับใช้ 1 ตุลาคม นี้ ! อัตราค่าจ้างขั้นต่ำทั่วประเทศ  สูงสุดอยู่ที่  354 บาท/วัน
วันอังคารที่ 13 กันยายน 2565
บังคับใช้ 1 ตุลาคม นี้ ! อัตราค่าจ้างขั้นต่ําทั่วประเทศ  สูงสุดอยู่ที่  354 บาท/วัน
บังคับใช้ 1 ตุลาคม นี้ ! อัตราค่าจ้างขั้นต่ําทั่วประเทศ  สูงสุดอยู่ที่  354 บาท/วัน
วันที่ 13 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี รับทราบประกาศคณะกรรมการค่าจ้าง เรื่อง อัตราค่าจ้างขั้นต่ํา (ฉบับที่ 11) ลงวันที่ 1 กันยายน 2565 โดยกําหนดอัตราค่าจ้างแรงงานขั้นต่ําทั่วประเทศอยู่ที่ 328 - 354 บาท/วัน มีผลบังคับใช้ตั้งแต่วันที่ 1 ตุลาคม 2565
อัตราค่าจ้างแรงงานขั้นต่ําปี 2565 ดังนี้
- 354 บาท/วัน จํานวน 3 จังหวัดได้แก่ ชลบุรี ภูเก็ต และระยอง
-353 บาท/วัน จํานวน 6 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ และสมุทรสาคร
-345 บาท/วัน จํานวน 1 จังหวัด คือ ฉะเชิงเทรา
-343 บาท/วัน จํานวน 1 จังหวัด คือ พระนครศรีอยุธยา
-340 บาท/วัน จํานวน 14 จังหวัด ได้แก่ กระบี่ ขอนแก่น เชียงใหม่ ตราด นครราชสีมา ปราจีนบุรี พังงา ลพบุรี สงขลา สระบุรี สุพรรณบุรี สุราษฎร์ธานี หนองคาย และอุบลราชธานี
-338 บาท/วัน จํานวน 6 จังหวัด ได้แก่ กาฬสินธุ์ จันทบุรี นครนายก มุกดาหาร สกลนคร และสมุทรสงคราม
-335 บาท/วัน จํานวน 19 จังหวัด ได้แก่ กาญจนบุรี ชัยนาท นครพนม นครสวรรค์ บึงกาฬ บุรีรัมย์ ประจวบคีรีขันธ์ พะเยา พัทลุง เพชรบุรี พิษณุโลก เพชรบูรณ์ ยโสธร ร้อยเอ็ด เลย สระแก้ว สุรินทร์ อ่างทอง และอุตรดิตถ์
-332 บาท/วัน จํานวน 22 จังหวัด ได้แก่ กําแพงเพชร ชัยภูมิ ชุมพร เชียงราย ตรัง ตาก นครศรีธรรมราช พิจิตร แพร่ มหาสารคาม แม่ฮ่องสอน ระนอง ราชบุรี ลําปาง ลําพูน ศรีสะเกษ สตูล สิงห์บุรี สุโขทัย หนองบัวลําภู อํานาจเจริญและอุทัยธานี
-328 บาท/วัน  จํานวน 5 จังหวัด ได้แก่ นราธิวาส น่าน ปัตตานี ยะลา และอุดรธานี
ทั้งนี้ ในการพิจารณากําหนดอัตราค่าจ้างขั้นต่ํา คณะกรรมการ ฯ ได้คํานึงถึง ดัชนีค่าครองชีพ อัตราเงินเฟ้อ มาตรฐานการครองชีพ ต้นทุนการผลิต ราคาของสินค้าและบริการ ความสามารถของธุรกิจ ผลิตภาพแรงงาน ผลิตภัณท์มวลรวมของประเทศ (GDP) และสภาพทางเศรษฐกิจและสังคม นอกจากนี้ การพิจารณายังอยู่บนพื้นฐานความเสมอภาคและรับฟังความคิดเห็นของทุกฝ่าย ซึ่งผลการพิจารณา เป็นที่ยอมรับร่วมกันของทุกฝ่ายแล้ว เพื่อ ให้ นายจ้างสามารถประกอบธุรกิจอยู่ได้ และลูกจ้างสามารถดํารงชีวิตอยู่ได้อย่างเป็นสุข โดยเชื่อมั่นว่า จะไม่เป็นอุปสรรคต่อการขยายตัวทางเศรษฐกิจโดยรวมของประเทศ หรือมีผลทําให้ราคาสินค้าและอัตราเงินเฟ้อ ปรับตัวสูงขึ้น จนส่งผลกระทบต่อภาวะการครองชีพของประชาชนโดยทั่วไป
รัฐบาลไทย-ข่าวทำเนียบรัฐบาล-รัฐบาลแจ้งชาวนาเช็กสิทธิประกันรายได้ปี65/66ได้แล้ววันนี้ ย้ำแก้ปัญหาอย่างเข้าถึง-เข้าใจ เพื่อให้ชาวนามีรายได้และคุณภาพชีวิตที่ดีขึ้น
วันจันทร์ที่ 17 ตุลาคม 2565
รัฐบาลแจ้งชาวนาเช็กสิทธิประกันรายได้ปี65/66ได้แล้ววันนี้ ย้ําแก้ปัญหาอย่างเข้าถึง-เข้าใจ เพื่อให้ชาวนามีรายได้และคุณภาพชีวิตที่ดีขึ้น
รัฐบาลแจ้งชาวนาเช็กสิทธิประกันรายได้ปี65/66ได้แล้ววันนี้ ย้ําแก้ปัญหาอย่างเข้าถึง-เข้าใจ เพื่อให้ชาวนามีรายได้และคุณภาพชีวิตที่ดีขึ้น
วันที่ 17 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยความคืบหน้าโครงการประกันรายได้เกษตรกรผู้ปลูกข้าวปี2565/2566 ว่า เพื่อให้เกษตรกรผู้ปลูกข้าวมีรายได้ที่แน่นอน ตามนโยบายประกันรายได้เกษตรกรของรัฐบาล โดย พล.อ ประยุทธ์ จันทร์โอชา ขณะนี้พี่น้องเกษตรกรผู้ปลูกข้าวสามารถตรวจสอบสิทธิประกันรายได้ปี 2565/2566 ผ่านออนไลน์ได้แล้ว โดยจะทยอยจ่ายเงินส่วนต่างราคาประกันรายได้ข้าว ไร่ละ 1,000 ผ่านธนาคารเพื่อการเกษตรและสหกรณ์การเกษตร(ธ.ก.ส.)
น.ส.ทิพานัน กล่าวว่า สําหรับขั้นตอนตรวจสอบสิทธิผ่านออนไลน์ มี 3 ขั้นตอนดังนี้ 1. คลิกไปที่เว็บไซต์ https://chongkho.inbaac.com 2. กรอกเลขที่บัตรประชาชนจํานวน 13 หลัก 3. หลังจากกรอกเลขบัตรประชาชนจํานวน 13 หลัก จะมีรายละเอียดเปิดบัญชีจํานวนเงิน และ โครงการช่วยเหลือที่ได้รับ
ทั้งนี้หลังจากตรวจสอบในเว็บไซต์เรียบร้อยแล้ว หากมีข้อมูลขึ้นว่าได้รับเงินโอน สามารถเข้าไปตรวจสอบยอดเงินได้ด้วยตัวเองผ่านแอปพลิเคชัน ธ.ก.ส. A-Mobile จากธนาคากรเพื่อการเกษตรและสหกรณ์การเกษตร ซึ่งดูแลเกษตรกรผู้ปลูกข้าวครอบคลุมกว่า 4.68 ล้านคน และสามารถเช็คผลโอนเงินได้ตลอด 24 ชั่วโมง หากเงินเข้าบัญชีแล้วสามารถรับทราบทันทีที่https://chongkho.inbaac.com/
น.ส.ทิพานัน กล่าวว่า นอกจากชาวนาผู้ปลูกข้าว 4.68 ล้านครัวเรือนจะได้รับเงินโดยโอนตรงเข้าบัญชีอย่างโปร่งใสจากรัฐบาลทุกมาตรการแล้ว รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ยังเดินหน้ามาตรการเสริมอื่นๆ เพื่อให้พี่น้องชาวนาไทยมีรายได้และคุณภาพชีวิตที่ดีขึ้นจากการประกอบอาชีพอย่างเข้าถึงและเข้าใจ เช่น มีมาตรการป้องกันข้าวเปลือกราคาตกในช่วงระยะเวลาที่ข้าวประดังกันออกสู่ตลาดจํานวนมาก โดยมีเงินช่วยเหลือเกษตรกรไร่ละ1,500บาทต่อรายต่อข้าว1ตันให้เกษตรกรผู้ปลูกข้าวชะลอการขายข้าวในช่วงระยะเวลาดังกล่าว และยังมีโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวเป็นเงินไร่ละ 1,000 บาท เพื่อช่วยชาวนาอย่างยั่งยืน
"การตรวจสอบผ่านระบบออนไลน์เรื่องประกันรายได้ เป็นตัวเลือกหนึ่งที่รัฐบาลช่วยในการเข้าถึงข้อมูลที่สะดวกและรวดเร็วขึ้นของเกษตรกร ทั้งนี้ พล.อ.ประยุทธ์ จันทร์โอชา นายกรัฐมนตรี มีความห่วงใยเกษตรกรทุกภาคส่วน และพร้อมเดินหน้ามาตรการใหม่ๆ เพื่อให้พี่น้องชาวนาอยู่ดีกินดีขึ้น"น.ส. ทิพานัน กล่าว